Document ID: /roh_data/filtered/Billingualer_Corpus_interleaved-de-rm.jsonl.gz/1515

This is a text translated from German to Rumantsch Grischun.
Regierung befürwortet die geplante Schaffung einer Bilanzreserve für die Landwirtschaft

Die Bündner Regierung begrüsst grundsätzlich die Absicht des Bundesrates, eine Bilanzreserve zur Finanzierung von Begleitmassnahmen zu Gunsten der Landwirtschaft zu schaffen. Konkret soll mit einer neuen gesetzlichen Grundlage im Landwirtschaftsgesetz die Finanzierung von Begleitmassnahmen zu einem allfälligen Freihandelsabkommen mit der Europäischen Union im Lebensmittel- und Agrarbereich oder zu einem neuen WTO-Abkommen vorbereitet werden.

Wie die Regierung in ihrer Vernehmlassung an den Bund schreibt, stellt sie erfreut fest, dass das Ergreifen von flankierenden Massnahmen als notwendig erachtet wird, sollte tatsächlich ein Freihandelsabkommen mit der EU oder ein WTO-Abkommen abgeschlossen werden. Der Bundesrat setzt damit ein Zeichen, dass er die Anliegen der Landwirtschaft ernst nimmt. Allerdings ist der Regierung zufolge die konkrete Finanzierung noch keineswegs sichergestellt. Zudem ist zu erwarten, dass die geplante Schaffung der Bilanzreserve nicht ausreichen wird, um die erheblichen negativen Einflüsse eines allfälligen Freihandelsabkommens auf die landwirtschaftlichen Betriebe abzufedern. So verlangt die Regierung nebst einer gesicherten Finanzierung weitere Mittel, die ausschliesslich der Landwirtschaft zufliessen sollen. Schliesslich soll bei deren Verteilung auch den regionalen Umständen Rechnung getragen werden.

Aus Gemeinden und Regionen

Tenna:

Der Gemeinde Tenna wird an die Sanierung der Gerinneableitung Rütigada ein Kantonsbeitrag von maximal 27'840 Franken zugesichert.

Alvaschein:

Die Teilrevision der Verfassung des Kreises Alvaschein vom 28. September 2008 wird genehmigt.

Domat/Ems:

Die Teilrevision der Verfassung der Bürgergemeinde Domat/Ems wird genehmigt.

Kantonsbeiträge an verschiedene Institutionen

Integrationsförderung:

Zur Finanzierung von Integrationsprojekten hat die Regierung einen Beitrag von 117'000 Franken gesprochen. Einen Förderungsbeitrag erhalten im Jahr 2008 insgesamt 11 Projekte zur sozialen Integration der im Kanton Graubünden lebenden Ausländerinnen und Ausländer.

Almanacco Mesolcina e Calanca:

Die Herausgabe des Almanacco Mesolcina e Calanca 2009 wird mit einem Beitrag von 6'000 Franken unterstützt.

Strassenprojekte

Die Regierung hat insgesamt 620'000 Franken für den Bau und die Sanierung der folgenden Strassenabschnitte bewilligt:

- A13, A28, Kantonsstrassen: Diverse Tunnelprojekte, Lieferung Videokomponenten

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 20.11.2008

La regenza beneventa ils plans da fundar ina reserva da bilantscha per l'agricultura

La regenza grischuna beneventa da princip l'intenziun dal cussegl federal da fundar ina reserva da bilantscha che serva a finanziar mesiras accumpagnantas a favur da l'agricultura. Cun fixar ina nova basa legala en la lescha d'agricultura duai vegnir preparada concretamain la finanziaziun da mesiras accumpagnantas per il cas ch'i dat in eventuala convenziun da commerzi liber cun l'Uniun europeica (UE) en il sectur da victualias ed en il sectur agricul u per il cas ch'i dat ina nova cunvegna cun l'organisaziun mundiala da commerzi (OMC).

La regenza scriva en sia consultaziun a la confederaziun ch'ella saja cuntenta che las mesiras accumpagnantas vegnian consideradas sco necessarias, sche la convenziun da commerzi liber cun la UE u sch'ina cunvegna cun la OMC vegnan effectivamain concludidas. Il cussegl federal signaliseschia uschia ch'el piglia serius ils quitads da l'agricultura. Dentant è la regenza da l'avis che la finanziaziun concreta na saja insumma betg garantida. I saja plinavant da spetgar ch'ils plans da fundar ina reserva da bilantscha na vegnian betg ad esser suffizients per minimar las influenzas negativas considerablas ch'ina eventuala convenziun da commerzi liber vegn ad avair sin ils manaschis purils. Ultra d'ina finanziaziun garantida pretenda uschia la regenza ulteriurs meds finanzials che duain ir exclusivamain a favur da l'agricultura. Cun distribuir ils daners duai la finala er vegnir tegnì quint da las circumstanzas regiunalas.

Da vischnancas e da regiuns

Tenna:

Per sanar il chanal d'allontanament d'aua Rütigada vegn garantida a la vischnanca da Tenna ina contribuziun chantunala da maximalmain 27'840 francs.

Alvaschagn:

La revisiun parziala da la constituziun dal circul d'Alvaschagn dals 28 da settember 2008 vegn approvada.

Domat:

La revisiun parziala da la constituziun da la vischnanca burgaisa da Domat vegn approvada.

Contribuziuns chantunalas a differentas instituziuns

Promoziun da l'integraziun:

Per finanziar projects d'integraziun ha la regenza concedì ina contribuziun da 117'000 francs. L'onn 2008 survegnan en tut 11 projects ina contribuziun da promoziun per l'integraziun sociala da persunas estras che vivan en il chantun Grischun.

Almanacco Mesolcina e Calanca:

L'ediziun dal "Almanacco Mesolcina e Calanca 2009" vegn sustegnida cun ina contribuziun da 6'000 francs.

Projects da vias

La regenza ha approvà totalmain 620'000 francs per construir e per sanar ils suandants trajects da vias:

- A13, A28, vias chantunalas: divers tunnels, furniziun da cumponentas da video

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 20.11.2008